Genoeg, sê Southampton-sokkerbase | Netwerk24
Wyle Emiliano Sala. Foto: Getty Images
Southampton het belowe om ondersteuners wat Saterdag gedurende dié sokkerspan se tuiswedstryd teen Cardiff City erg onsmaaklike grappies gemaak het oor Emiliano Sala se dood by toekomstige wedstryde te verbied.
Sala se lyk is Donderdag gevind na hy vroeër naby die eiland Guernsey in ’n vliegtuigongeluk dood is.
Beeldmateriaal wat ná Saterdag se wedstryd op sosiale media versprei is, wys twee mans wat aan besoekende ondersteuners vliegtuig-bewegings maak.
Luidens ’n verklaring wat Southampton uitgereik het, het die polisie met die mans gesels en hul besonderhede geneem.
“Sulke gedrag het geen plek in ons spel nie en sal nie by St. Mary’s geduld word nie,” sê die klub.
“Die klub sal ’n ferm houding teen alle betrokke skuldiges inneem en beplan om daardie ondersteuners by die klub te verbied.”
Two Southampton fans detained by police after 'mocking Emiliano Sala with sick gesture'https://t.co/GD9Ig5yW5T pic.twitter.com/Z6AUS6oBEA
Cardiff het die wedstryd danksy ’n dramatiese doel kort voor die einde deur Kenneth Zohore met 2-1 gewen.
Daar is voor die afskop ’n minuut stilte gehou ter nagedagtenis aan Sala.
Die Argentynse doelskieter het onlangs besluit om van die Franse klub Nantes na Cardiff te skuif. – AFP